București, 5.09.2021

Comunicat de presă

**Am informat oficial, astăzi, omologii mei, reprezentanții speciali ai Comisiei Europene, guvernelor SUA, Israel, Germania și ai altor State Membre UE, despre noul plan al partenerilor de guvernare de la București – USR-PLUS, în a crea o nouă majoritate parlamentară cu un partid extremist, antisemit prin care să răstoarne executivul pro-european**

**Noua alianță conjuncturală creează premisele aducerii la putere a unui partid neofascist, xenofob, antisemit, care a ultragiat în permanență memoria victimelor Holocaustului, a încercat reabilitarea criminalilor de război și a promovat ura împotriva minorităților etnice și sexuale**

Am informat oficial, astăzi, omologii mei - **reprezentanții speciali pentru combaterea antisemitismului și ai altor forme de violență politică sau simbolică, radicalizare și discurs instigator la ură - ai Comisiei Europene, guvernelor SUA, Israel, Germania și ai altor State Membre UE, despre noul plan al partenerilor de guvernare de la București în a crea o nouă majoritate parlamentară cu un partid extremist, antisemit prin care să răstoarne executivul pro-european.**

Totodată, **am transmis scrisoarea oficială către un număr important de organizații internaționale** cu un rol major în prevenirea și combaterea antisemitismului, a negării Holocaustului, în protecția memoriei victimelor regimurilor totalitare și a drepturilor minorităților etnice sau sexuale.

În același timp, **am adus la cunoștința celor 108 deputați din Parlamentul European, care provin din 22 de State Membre ale UE, membri ai grupului politic Renew Europe, planul care se pregătește în aceste zile la București, unde, colegii lor din alianța USR-PLUS, partide afiliate Renew Europe, s-au aliat printr-un demers oficial cu o formațiune politică ce a hărțuit în permanență minoritățile etnice și sexuale.**

În documentul oficial, am subliniat faptul că **noua alianță conjuncturală creează premisele aducerii la putere a unui partid neofascist, xenofob, antisemit,** care a ultragiat în permanență memoria victimelor Holocaustului, a încercat reabilitarea criminalilor de război și a promovat ura împotriva minorităților etnice și sexuale.

Am atras atenția, în documentul transmis, că **este pentru prima dată, de la aderarea României la Uniunea Europeană, când un partid extremist de factură neo-fascistă, xenofob, antisemit, este cooptat de o forță politică pro-europeană aflată la guvernare pentru a vota o moțiune de cenzură împotriva propriului cabinet.**

**Practic, prin această acțiune politică, alianța USR-PLUS ia locul PSD și reîntoarce România în urmă cu 30 de ani, când, pe atunci, socialiștii români guvernau deschis cu partide extremiste, neo-fasciste, ultranaționaliste și antisemite.**

**În documentul oficial am explicat că Alianța pentru Unirea Românilor este un partid politic profund naționalist, anti-european, înclinând spre extrema dreaptă a spectrului politic.** Este condus de persoane care au făcut în trecut și recent afirmații cu conținut xenofob, homofob și sexist, sau au glorificat personalități istorice condamnate pentru crime împotriva umanității. **Membrii săi sunt promotori deschiși ai partidelor și organizațiilor paramilitare istorice fasciste românești, precum Mișcarea Legionară și Garda de Fier, care au participat activ, în trecut, la exterminarea evreilor și la desfășurarea Holocaustului.** Pe scurt, acest partid politic promovează intoleranța și discriminarea minorităților naționale, religioase și rasiale și se opune diversității în România și Europa. Alianța pentru Unirea Românilor promovează politici identitare și noțiunea de supremație a unei identități etnice, religioase și rasiale. Acest lucru reiese numeroase acțiuni, mesaje, incidente care au dominat spațiul politic și public din decembrie 2020 până în prezent. Pe scurt, acest partid politic promovează intoleranța și discriminarea minorităților naționale, religioase și rasiale, și se opune diversității în România și Europa.

Ca o consecință a inițiativelor din trecut și a mesajelor publice ale liderilor și membrilor AUR, mediul social din România a cunoscut schimbări radicale. Incidente antisemite grave vizând comunitatea evreiască din București au fost înregistrate pentru prima dată în mulți ani în martie, iar discursurile de ură online se răspândesc alarmant. Drept urmare, Parlamentul României a reacționat cu o Declarație pentru a condamna unele manifestări antisemite din România și încercările de reabilitare a criminalilor de război, **susținute și de USR PLUS.**

**În urma alegerilor legislative din 2020, toate partidele politice reprezentate în Parlament s-au angajat public să nu coopereze sau să formeze alianțe cu acest grup politic în procesul legislativ**. În iunie anul acesta, PSD a încercat cooperarea cu AUR cu privire la o moțiune de cenzură și, cu acea ocazie, am avertizat, de asemenea, Partidul Socialiștilor Europeni cu privire la impactul negativ al acțiunii. **În aceste zile, chiar Partidul Socialiștilor Europeni a avertizat asupra pericolului de a se crea o alianță între USR-PLUS și AUR pentru** democrația românească.

**În această săptămână, USR PLUS a decis să nu își păstreze angajamentul în acest sens și să submineze guvernul pro-european pe care l-a ajutat să-și formeze cooperând cu AUR.**

**Totodată, am arătat omologilor mei că această acțiune este foarte alarmantă, deoarece conferă AUR o pondere mai mare prin asocierea cu un partid progresist-centrist cu o bază puternică de alegători tineri și foarte tineri.** O astfel de cooperare aruncă o umbră asupra USR PLUS ca partid pro-european și **îi afectează negativ imaginea în cadrul Grupului RENEW EUROPE al Parlamentului European, unde deține poziția de președinte al grupului.**

**Pe termen mediu, pericolul real al acestei cooperări este creșterea la putere a AUR prin utilizarea influenței USR PLUS și compromiterea demersurilor pentru promovarea egalității de gen, a diversității și a drepturilor minorităților, în special a drepturilor LGBTIQ în România. Nu există nicio îndoială că, după această alianță, AUR își va continua cu mai multă fervoare discursul xenofob, antisemit și homofob.**

**Consecințele acestei alianțe de neconceput între USR PLUS și un partid politic neofascist, xenofob, homofob și anti-european vor fi grave pentru climatul de toleranță, încredere și stabilitate din România, precum și din Europa, deoarece ar putea duce la alte astfel de asociații în viitor, cu consecințe de neimaginat pentru procesul politic din UE.**

În final, **am făcut apel către omologii mei să condamne public și să împiedice imediat – arătând astfel că nu** că nu tolerează asocierile dintre forțele politice de masă și extrema dreaptă din statele membre ale UE **– orice cooperare politică sau asociere între USR-PLUS și Alianța pentru Unirea Românilor, în orice etapă și în orice scop.**

**Deputat Alexandru MURARU**

Reprezentant Special al Guvernului României pentru Promovarea Politicilor Memoriei, Combaterea Antisemitismului și Xenofobiei

Consilier onorific al Primului-Ministru